Rikunarita-ORG/Wikinium huggingface dataset:
# ആട് 2

| ആട് 2 |
| --- |
| റിലീസ് പോസ്റ്റർ |
| സംവിധാനം | മിഥുൻ മാനുവൽ തോമസ്‌ |
| കഥ | മിഥുൻ മാനുവൽ തോമസ് |
| നിർമ്മാണം | വിജയ് ബാബു |
| അഭിനേതാക്കൾ | ജയസൂര്യ സൈജു കുറുപ്പ് വിനായകൻ ഭഗത് മാനുവൽ വിജയ് ബാബു ധർമ്മജൻ ബോൾഗാട്ടി |
| ഛായാഗ്രഹണം | വിഷ്ണു നാരായണൻ |
| ചിത്രസംയോജനം | ലിജോ പോൾ |
| സംഗീതം | ഷാൻ റഹ്‌മാൻ |
| നിർമ്മാണ കമ്പനി | ഫ്രൈഡേ ഫിലിം ഹൗസ് |
| വിതരണം | ഫ്രൈഡേ ടിക്കറ്റ്‌സ് |
| റിലീസ് തീയതി | * 22 December 2017 (2017-12-22)
 |
| രാജ്യം | ഇന്ത്യ |
| ഭാഷ | മലയാളം |
| ബജറ്റ് | 8 Crores |
| ബോക്സ് ഓഫീസ് | 33 Crores |

2017 ൽ പുറത്തിറങ്ങിയ ഒരു മലയാള ഹാസ്യചലച്ചിത്രമാണ് **ആട് 2**. മിഥുൻ മാനുവൽ തോമസ്‌ സംവിധാനം നിർവഹിച്ച ഈ ചിത്രം, 2015 ൽ ഇറങ്ങിയ ആട് എന്ന ചിത്രത്തിന്റെ തുടർച്ചയാണ്. ജയസൂര്യ, സൈജു കുറുപ്പ്, വിനായകൻ, ഭഗത് മാനുവൽ, വിജയ് ബാബു,ധർമ്മജൻ ബോൾഗാട്ടി എന്നിവരാണ് ഈ ചിത്രത്തിലെ പ്രധാനകഥാപാത്രങ്ങൾ. ഫ്രൈഡേ ഫിലിം ഹൗസിനുവേണ്ടി വിജയ് ബാബു ആണ് ചിത്രം നിർമിച്ചത്.

ചലച്ചിത്രത്തിന്റെ മുഖ്യ ചിത്രീകരണം 2017 സെപ്റ്റംബർ 13 ന് തൊടുപുഴയിൽ ആരംഭിച്ചു. 2017 ഡിസംബർ 22 നാണ് ചിത്രം റിലീസ് ചെയ്തത്.

## അഭിനേതാക്കൾ

* ജയസൂര്യ - ഷാജി പാപ്പൻ
* സണ്ണി വെയ്ൻ - സാത്താൻ സേവ്യർ
* വിജയ് ബാബു - എസ്. ഐ. സർബത്ത് ഷമീർ
* സൈജു കുറുപ്പ് - അറക്കൽ അബു
* വിനീത് മോഹൻ - കുട്ടൻ മൂങ്ങ
* ധർമജൻ ബോൾഗാട്ടി - സച്ചിൻ ക്ലീറ്റസ്/ ക്യാപ്റ്റൻ ക്ലീറ്റസ്
* ഹരികൃഷ്ണൻ - ലാലൻ പി. കെ.
* ഭഗത് മാനുവൽ - കൃഷ്ണൻ മന്താരം
* ഇന്ദ്രൻസ് - പി.പി. ശശി ആശാൻ
* വിനയകൻ - ഡ്യൂഡ്
* അജു വർഗീസ് - പൊന്നപ്പൻ
* ശ്രിന്ദ അർഹാൻ - മേരി
* സുധി കൊപ്പ - കഞ്ചാവ് സോമൻ
* ബിജുകുട്ടൻ - ബാറ്ററി സൈമൺ
* നെൽസൺ - ഡ്രാഗൺ പൈയ്ലി

## അവലംബം
# അരവിന്ദന്റെ അതിഥികൾ

**ഇംഗ്ലീഷ് വിലാസം**
പ്രദർശിപ്പിക്കുക

| അരവിന്ദന്റെ അതിഥികൾ |
| --- |
| പ്രമാണം:Aravindante Athidhikal film poster.jpgTheatrical release poster |
| സംവിധാനം | M. Mohanan |
| കഥ | Rajesh Raghavan |
| നിർമ്മാണം | Pradeep Kumar Pathiyara Noble Babu Thomas |
| അഭിനേതാക്കൾ | Vineeth Sreenivasan Sreenivasan Nikhila Vimal Urvashi |
| ഛായാഗ്രഹണം | Swaroop Philip |
| ചിത്രസംയോജനം | Ranjan Abraham |
| സംഗീതം | Shaan Rahman |
| നിർമ്മാണ കമ്പനികൾ | Pathiyara Entertainments Big Bang Entertainments |
| വിതരണം | Kalasangham Films (India) Phars Films (GCC) Omega Movies (United States and Canada) |
| റിലീസ് തീയതി | * 27 April 2018 (2018-04-27)
 |
| ദൈർഘ്യം | 122 minutes |
| രാജ്യം | India |
| ഭാഷ | Malayalam |

2018-ൽ എം. മോഹനൻ സംവിധാനം ചെയ്ത ഒരു കോമഡി-നാടക മലയാളചലച്ചിത്രമാണ് **അരവിന്ദന്റെ അതിഥികൾ** (transl. Aravindan's Guests) വിനീത് ശ്രീനിവാസൻ, ശ്രീനിവാസൻ, നിഖില വിമൽ എന്നിവരാണ് ചിത്രത്തിലെ താരങ്ങൾ. ശ്രീനിവാസന്റെ 200-മത് ചിത്രം എന്ന ബഹുമതിയും ഈ ചിത്രത്തിനുണ്ട്. സ്വരൂപ് ഫിലിപ്പ് ഛായാഗ്രഹണം നിർവ്വഹിക്കുകയും രഞ്ജൻ എബ്രഹാം ഈ ചിത്രത്തിൻറെ എഡിറ്ററുമായിരുന്നു. ഉർവശി, ശാന്തികൃഷ്ണ, അജു വർഗീസ്സ് എന്നിവർ മറ്റ് പ്രധാന കഥാപാത്രങ്ങളെ അവതരിപ്പിച്ചിരുന്നു.

2018 ഏപ്രിൽ 27 ന് റിലീസ് ചെയ്ത ചിത്രം നിരൂപക പ്രശംസ നേടി. ഈ ചിത്രം ബോക്സോഫീസിൽ വാണിജ്യ വിജയമായിരുന്നു. 2018 ഓഗസ്റ്റ് 5 ന് ചിത്രം 100 ദിവസത്തെ ഓട്ടം തിയേറ്ററുകളിൽ പൂർത്തിയാക്കി. 49-ാമത് കേരള സംസ്ഥാന ചലച്ചിത്ര അവാർഡിൽ ഈ ചിത്രം മികച്ച നൃത്തസംവിധാനത്തിനുള്ള കേരള സംസ്ഥാന ചലച്ചിത്ര അവാർഡ് നേടി. കേരള കൗമുദി ഫ്ലാഷ് മൂവീസ് അവാർഡ് 2018-ൽ അരവിന്ദന്റെ അതിഥികൾ നാല് അവാർഡുകൾ നേടി. അതിൽ ഏറ്റവും ജനപ്രിയമായ ചിത്രം, നിഖില വിമൽ ഏറ്റവും ജനപ്രിയ നടി, അജു വർഗീസ് ഏറ്റവും ജനപ്രിയ സഹനടൻ, രണ്ടാമത്തെ ഏറ്റവും ജനപ്രിയ സംവിധായകൻ എന്നിവയുൾപ്പെടുന്നു. വനിത ഫിലിം അവാർഡ് 2019-ൽ മികച്ച സ്റ്റാർ പെയർ അവാർഡ് വിനീത് ശ്രീനിവാസനും നിഖില വിമലും നേടി.

## അവലംബം

## പുറം കണ്ണികൾ

* *അരവിന്ദന്റെ അതിഥികൾ* ഇന്റർനെറ്റ് മൂവി ഡാറ്റാബേസിൽ
* അരവിന്ദന്റെ അതിഥികൾ ഫേസ്‌ബുക്കിൽ
# ഞാൻ പ്രകാശൻ

| **ഞാൻ പ്രകാശൻ** |
| --- |
| പ്രമാണം:Njan Prakashan poster.jpgPromotional poster |
| സംവിധാനം | സത്യൻ അന്തിക്കാട് |
| കഥ | ശ്രീനിവാസൻ |
| നിർമ്മാണം | സേതു മണ്ണാർക്കാട് |
| അഭിനേതാക്കൾ | ഫഹദ് ഫാസിൽ നിഖില വിമൽ |
| ഛായാഗ്രഹണം | എസ്.കുമാർ |
| ചിത്രസംയോജനം | കെ.രാജഗോപാൽ |
| സംഗീതം | ഷാൻ റഹ്മാൻ |
| നിർമ്മാണ കമ്പനി | ഫുൾ മൂൺ സിനിമ |
| വിതരണം | കലാസംഘം ഫിലിംസ് എവർഗ്രീൻ ഫിലിംസ് |
| റിലീസ് തീയതി | * 21 December 2018 (2018-12-21)
 |
| രാജ്യം | ഇന്ത്യ |
| ഭാഷ | മലയാളം |

**ഞാൻ പ്രകാശൻ** (English: **Iam Prakashan**) ശ്രീനിവാസൻ രചനയും സത്യൻ അന്തിക്കാട് സംവിധാനവും നിർവ്വഹിച്ച 2018 ഡിസംബർ 21 ന് പുറത്തിറങ്ങിയ മലയാളചലച്ചിത്രമാണ്. ഫുൾ മൂൺ സിനിമയുടെ ബാനറിൽ സേതു മണ്ണാർക്കാട് ചിത്രം നിർമ്മിച്ചത്.ഈ ചിത്രത്തിന് 50 കോടി ഇന്ത്യൻ രൂപ ബോക്സ് ഓഫീസിൽ നിന്ന് ലഭിക്കുകയുണ്ടായി. തിയേറ്റർ ശേഖരണം, ഡിവിഡി, സാറ്റലൈറ്റ് റൈറ്റ്സ് തുടങ്ങിയവയെല്ലാം കൂടി ഏതാണ്ട് 60 കോടി രൂപയാണ് ലഭിച്ചത്.

## ബോക്സ് ഓഫീസ്

ഈ ചിത്രം ബോക്സ് ഓഫീസിൽ വിജയം ആണ്.3 കോടിയുടെ ബജറ്റിനെതിരെ 50 കോടിയിലേറെ ഈ ചിത്രം കളക്ഷൻ നേടി.

## കഥാസംഗ്രഹം

വളരെ അദ്വാനം കൂടാതെ വിജയം കൈവരിയ്ക്കാൻ ശ്രമിക്കുന്ന ചെറുപ്പക്കാരുടെ പ്രതിനിധി ആണ് പ്രകാശൻ (ഫഹദ് ഫാസിൽ ). അയാൾ തന്റെ പേര് പി.ആർ ആകാശ് എന്നാക്കി മാറ്റുകയാണ്. പ്രകാശൻറെ കാമുകിയാണ് സലോമി (നിഖില വിമൽ). പ്രകാശൻ തൻറെ സുഹൃത്തായ ഗോപാൽ ജിയുടെ (ശ്രീനിവാസൻ) സഹായത്തോടെ മറ്റും സലോമി വിദേശത്തേക്ക് പോകുന്നു. എന്നാൽ സലോമി പ്രകാശനെ ചതിയ്ക്കുന്നു. വിദേശത്തുള്ള മറ്റൊരാളുമായുള്ള സലോമിയുടെ ഫോട്ടോ കണ്ട് പ്രകാശൻ ആകെ തകരുന്നു. തുടർന്ന് ഗോപാൽ ജിയുടെ കൈയിൽ നിന്ന് വാങ്ങിയ തുക വീട്ടാൻ വേണ്ടി ഗോപാൽ ജിയുടെ നിർദ്ദേശ പ്രകാരം രോഗിയായ ഒരു പെൺകുട്ടിയെ നോക്കാൻ പ്രകാശൻ നിർബദ്ധിതനാകുന്നു. തുടർന്ന് ഇരുവരും തമ്മിൽ ഉടലെടുക്കുന്ന സൗഹൃദ പരമായ ബദ്ധത്തിലൂടെ കഥ മുന്നോട്ടു നീങ്ങുന്നു.

## അഭിനേതാക്കൾ

* ഫഹദ് ഫാസിൽ -പി.ആർ.ആകാശ് (പ്രകാശൻ) / സിൽവെസ്റ്റർ
* ദേവിക സഞ്ജയ്-ടീന മോൾ
* ശ്രീനിവാസൻ - ഗോപാൽജി
* സ്മിനു സിജോ -ഗോപാൽജിയുടെ ഭാര്യ
* അഞ്ജു കുര്യൻ- ശ്രുതി
* നിഖില വിമൽ -സലോമി
* കെ.പി.എ.സി.ലളിത- പൗളി ചേച്ചി
* അനീഷ് ജി മേനോൻ -ബാഹുലേയൻ( പ്രകാശന്റെ സുഹൃത്ത്)
* അപർണ്ണാ ദാസ്-
* സബിതാ ആനന്ദ് -പ്രകാശന്റെ അമ്മ
* വീണ നായർ- പ്രകാശന്റെ സഹോദരി
* ജയശങ്കർ -സലോമിയുടെ അച്ഛൻ
* രമ്യ സുരേഷ് -സലോമിയുടെ അമ്മ
* മഞ്ജുള -പ്രശാന്തന്റെ ഭാര്യ
* മഞ്ജുഷ-
* മുൻഷി ദിലീപ്-
* എം.ജി.ശശി -ഡോക്ടർ
* സാബിത്ത് -ഗോപാൽജിയുടെ മകൻ

## നിർമ്മാണം

ഫുൾ മൂൺ സിനിമയുടെ ബാനറിൽ സേതു മണ്ണാർക്കാട് ആണ് ഈ ചിത്രം നിർമ്മിച്ചത്. ഇതിനു മുമ്പ് സത്യൻ അന്തിക്കാടുമായി ചേർന്ന് ജോമോൻറെ സുവിശേഷങൾ എന്ന ചിത്രം ഇദ്ദേഹം ചെയ്തു. ഞാൻ പ്രകാശൻ ബോക്സ് ഓഫീസിൽ ഹിറ്റാണ്.

## സംഗീതം

ഈ ചിത്രത്തിൻറെ സംഗീത സംവിധാനം നിർവഹിച്ചിരിയ്ക്കുന്നത് ഷാൻ റഹ്മാൻ ആണ്..

## പുറത്തേക്കുള്ള കണ്ണി

Njan Prakashan (2018)

## അവലംബം
# സത്യം പറഞ്ഞാ വിശ്വസിക്കുവോ ?

| **സത്യം പറഞ്ഞാ വിശ്വാസിക്കുവോ** |
| --- |
| സംവിധാനം | ജി. പ്രജിത്ത് |
| കഥ | സജീവ് പാഴൂർ |
| നിർമ്മാണം | രമാദേവി സന്ദീപ് സേനൻ അനീഷ് എം. തോമസ് |
| അഭിനേതാക്കൾ | ബിജു മേനോൻ സംവൃത സുനിൽ |
| ഛായാഗ്രഹണം | ഷഹ്നാദ് ജലാൽ |
| ചിത്രസംയോജനം | രജ്ഞൻ എബ്രഹാം |
| സംഗീതം | ഷാൻ റഹ്മാൻ വിശ്വജിത്ത് ബിജിബാൽ |
| നിർമ്മാണ കമ്പനികൾ | ഗ്രീൻ ടിവി എൻറ്റർടൈൻമെൻറ്റ് ഉർവശി തിയേറ്റേഴ്സ് |
| വിതരണം | ഉർവശി തിയേറ്റേഴ്സ് |
| റിലീസ് തീയതി | 2019 ജൂലൈ 12 |
| രാജ്യം | ഇന്ത്യ |
| ഭാഷ | മലയാളം |

2019 ജൂലൈ 12ന് പ്രദർശനത്തിനെത്തിയ ഒരു മലയാളഭാഷ ചലച്ചിത്രമാണ് '**സത്യം പറഞ്ഞാ വിശ്വാസിക്കുവോ ?.ഒരു വടക്കൻ സെൽഫി എന്ന ഹിറ്റ് ചിത്രത്തിന് ശേഷം ജി.പ്രജിത്ത്*
സംവിധാനം ചെയ്യുന്ന ഈ ചിത്രത്തിൽ ബിജു
മേനോനാണ് നായകൻ.വലിയൊരു
ഇടവേളയ്ക്കു ശേഷം സംവൃത സുനിൽ അഭിനയിച്ച ചിത്രം കൂടിയാണിത്.തൊണ്ടിമുതലും ദൃക്സാക്ഷിയും എന്ന ചിത്രത്തിന്റെ
രചയിതാവ് സജീവ് പാഴൂറാണ് ഈ ചിത്രത്തിന്റ തിരക്കഥ തയ്യാറാക്കിയത്.ഷാൻ റഹ്മാൻ ,വിശ്വജിത്ത് എന്നിവർ ഈ ചിത്രത്തിന്റെ സംഗീത സംവിധാനം നിർവഹിച്ചു.ഗാനരചന സുജേഷ് ഹരി. ഉർവശി തിയേറ്റേഴ്സാണ് ഈ ചിത്രം വിതരണം ചെയ്തത്.

## താരനിര

| ക്ര.നം. | താരം | വേഷം |
| --- | --- | --- |
| 1 | ബിജു മേനോൻ | സുനി |
|  | സംവൃത സുനിൽ | ഗീത |
|  | അലൻസിയർ | കറുപ്പായി |
|  | സുധി കോപ | താമര |
|  | ധർമ്മജൻ ബോൾഗാട്ടി | മെമ്പർ |
|  | സൈജു കുറുപ്പ് |  |
|  | ശ്രീകാന്ത് മുരളി |  |
|  | ഭഗത് മാനുവൽ |  |
|  | ശ്രുതി ജയൻ |  |
|  | ജാഫർ ഇടുക്കി | രമേശൻ |
|  | സുധീഷ് | മാഷ് |
|  | വെട്ടുകിളി പ്രകാശ് | ആൻ്റണി |
|  | ദിനേശ് പ്രഭാകർ | പ്രസാദ് |
|  | ജോണി ആന്റണി |  |
|  | ശ്രീലക്ഷ്മി | മെമ്പർ മറിയാമ്മ |
|  | സുമംഗൾ സിംഹ | ബംഗാളി |
|  | വിജയകുമാർ പ്രഭാകരൻ |  |
|  | ശ്രുതി ജയൻ | ട്രീസ |
|  | ദിനേശ് നായർ | അജയൻ |
|  |  അരുൺ | ഗീതയുടെ അനിയൻ |

## അവലംബം

## പുറത്തേക്കുള്ള കണ്ണികൾ

* *സത്യം പറഞ്ഞാ വിശ്വസിക്കുവോ* ഇന്റർനെറ്റ് മൂവി ഡാറ്റാബേസിൽ
# സച്ചിൻ

| സച്ചിൻ |
| --- |
| സംവിധാനം | സന്തോഷ് നായർ |
| കഥ | എസ്സ്. എൽ. പുരം ജയസൂര്യ |
| നിർമ്മാണം | ജൂഡ് ഏയ്ഞ്ചൽ സുധീർ ജൂബി നൈനാൻ |
| അഭിനേതാക്കൾ | ധ്യാൻ ശ്രീനിവാസൻ അന്ന രാജൻ അജു വർഗ്ഗീസ് രമേഷ് പിഷാരടി |
| ഛായാഗ്രഹണം | നീൽ ഡി കുഞ്ഞ |
| ചിത്രസംയോജനം | രഞ്ചൻ എബ്രഹാം |
| സംഗീതം | ഷാൻ റഹ്മാൻ*(സംഗീതം)* ഗോപി സുന്ദർ
*(പശ്ചാത്തല സംഗീതം)* |
| നിർമ്മാണ കമ്പനി | ജെ ജെ പ്രൊഡക്ഷൻസ് |
| വിതരണം | ഇ ഫോർ എൻറ്റെർടൈമെൻറ്റ് |
| രാജ്യം | ഇന്ത്യ |
| ഭാഷ | മലയാളം |

സന്തോഷ് നായർ സംവിധാനം
ചെയ്ത് 2019 ജൂലൈ 19ന് പ്രദർശനത്തിനെത്തിയ ഒരു മലയാള
ഭാഷ സ്പോർട്സ് റൊമാന്റിക് ചലച്ചിത്രമാണ് **സച്ചിൻ**.ധ്യാൻ ശ്രീനിവാസൻ,അന്ന രാജൻ,അജു വർഗീസ്,രമേഷ് പിഷാരടി തുടങ്ങിയവർ
അഭിനയിക്കുന്ന ഈ ചിത്രം ക്രിക്കറ്റിന്റെ പശ്ചാത്തലത്തിൽ ഒരു
പ്രണയ കഥയാണ് പറഞ്ഞത്.ഷാൻ റഹ്മാനാണ്
ഈ ചിത്രത്തിന്റെ സംഗീത സംവിധാനം നിർവഹിച്ചത്.ബോക്സ് ഓഫീസ് പരാജയമാണ് ഈ ചിത്രം.

## കഥാപാത്രങ്ങൾ

* ധ്യാൻ ശ്രീനിവാസൻ-സച്ചിൻ
* അന്ന രാജൻ-അഞ്ജലി
* ഹരീഷ് കണാരൻ-പൂച്ച ഷൈജു
* അപ്പാനി ശരത്-കുടിയൻ ജോസ്
* അജു വർഗീസ്-ജെറി
* രമേഷ് പിഷാരടി-ഷൈൻ
* രൺജി പണിക്കർ-രാമചന്ദ്രൻ
* മണിയൻപിള്ള രാജു-വിശ്വനാഥൻ(സച്ചിന്റെ അച്ഛൻ)
* ജൂബി നൈനാൻ-നവീൻ
* ബാലാജി ശർമ്മ
* ആബിദ് നാസർ-സാലി
* കൊച്ചു പ്രേമൻ-ചായക്കടക്കാരൻ
* മാല പാർവതി
* രശ്മി ബോബൻ
* സേതുലക്ഷ്മി
* മനോജ്
* എലിസബത്ത്
* അരുൺ രാജ്
* യദു കൃഷ്ണ
* വഝല മേനോൻ
* ലിജ
* നോഹദ് ഷാജഹാൻ -സച്ചിൻറ്റെ കുട്ടിക്കാലം
* ഗൗരി ആർ നായർ-അഞ്ജലിയുടെ

കുട്ടിക്കാലം

## കഥാസാരം

ക്രിക്കറ്റിനോട് താൽപര്യം പ്രകടിപ്പിച്ച സച്ചിന്(ധ്യാൻ ശ്രീനിവാസൻ) ക്രിക്കറ്റ് താരം സച്ചിനോട് അചഞ്ചലമായ ഭക്തിയുണ്ടായിരുന്നു.ഇതിനിടയിൽ, അഞ്ജലി(അന്ന രാജൻ) എന്ന ഗ്രാമ സുന്ദരിയുമായി സച്ചിൻ ഇഷ്ട്ടത്തിലാകുന്നു .അവൾക്ക് അവനെക്കാൾ നാല് വയസ്സ് കൂടുതലാണ്.ഇത് യഥാർത്ഥ ജീവിതത്തിലെ സച്ചിന്റെ ഭാര്യ അഞ്ജലിയെക്കുറിച്ചുള്ള ഒരു പരാമർശമാണ്.പ്രണയം വിവാഹത്തിലേക്ക് നീങ്ങുന്നുവെങ്കിലും, അതേ നിർഭാഗ്യകരമായ ദിവസം തന്നെ അത് റദ്ദാക്കപ്പെടുന്നു.

## സംഗീതം

ഈ ചിത്രത്തിന്റെ സംഗീത സംവിധാനം ചെയ്തിരിക്കുന്നത് ഷാൻ റഹ്മാനാണ്.

1.**കാറ്റിൽ ,പൂംകാറ്റിൽ**-വിനീത് ശ്രീനിവാസൻ
# ധ്യാൻ ശ്രീനിവാസൻ

| ധ്യാൻ ശ്രീനിവാസൻ |
| --- |
| ജനനം |  (1988-12-20) ഡിസംബർ 20, 1988 വയസ്സ്) |
| തൊഴിൽ(s) | ചലച്ചിത്രനടൻ, സംവിധായകൻ |
| ജീവിതപങ്കാളി | അർപിത സെബാസ്റ്റ്യൻ (2017–) |

മലയാള സിനിമയിലെ ഒരു നടൻ ആണ് **ധ്യാൻ ശ്രീനിവാസൻ**. ചലച്ചിത്രനടൻ ശ്രീനിവാസന്റെ മകനാണ്. കണ്ണൂരിലെ തലശ്ശേരിസ്വദേശി ആണ്. 1988 ഡിസംബർ 20ന് ജനനം. അദ്ദേഹത്തിന്റെ സഹോദരൻ വിനീത് അറിയപ്പെടുന്ന നടനും, സംവിധായകനും, ഗായകനും ആണ്. വിനീത് ശ്രീനിവാസൻ സംവിധാനം നിർവഹിച്ച തിര എന്ന ചിത്രത്തിലൂടെ മലയാള സിനിമാ രംഗത്തേക്ക് പ്രവേശിച്ചു. ധ്യാൻ മുഖ്യ വേഷത്തിലെത്തിയ ഗൂഢാലോചന എന്ന ചിത്രത്തിനു വേണ്ടി ധ്യാൻ ആദ്യമായി തിരക്കഥയെഴുതി. ലവ് ആക്ഷൻ ഡ്രാമ എന്ന് പേരിട്ടിരിക്കുന്ന നിവിൻ പോളി നയതാര ചിത്രത്തിലൂടെ ധ്യാൻ സംവിധായകൻ ആയി.
സിനിമയെക്കാൾ ഏറെ നർമ്മം വിതറുന്ന ഇന്റർവ്യൂകളിലൂടെ ആണ് ധ്യാൻ കൂടുതൽ ശ്രദ്ധിക്കപ്പെട്ടത് എന്ന് പറയാം. അദ്ദേഹത്തിന്റെ ആയി അവസാനം വന്ന ചിത്രം വള ആണ്.

## ചലച്ചിത്രം

### അഭിനയിച്ച ചിത്രങ്ങൾ

| വര്ഷം | സിനിമ | വേഷം | അഭിനേതാക്കൾ | സംവിധാനം | Notes |
| --- | --- | --- | --- | --- | --- |
| 2013 | തിര | നവീൻ | ശോഭന | വിനീത് ശ്രീനിവാസൻ |  |
| 2015 | കുഞ്ഞിരാമായണം | ലാലു | വിനീത് ശ്രീനിവാസൻ, അജു വർഗീസ്‌, നീരജ് മാധവ്, സ്നേഹ ഉണ്ണികൃഷ്ണൻ | ബേസിൽ ജോസഫ് |  |
| 2015 | അടി കപ്യാരെ കൂട്ടമണി | ഭാനു പ്രസാദ് | നമിത പ്രമോട്, അജു വർഗീസ്‌, നീരജ് മാധവ് | ജോൺ വർഗീസ്‌ |  |
| 2016 | ഒരേ മുഖം | സക്കറിയാ പോത്തൻ | അജു വർഗീസ്‌, ഗായത്രി സുരേഷ്, പ്രയാഗ മാർട്ടിൻ, ജുവൽ മേരി | സജിത്ത് ജഗനാഥൻ |  |
| 2017 | ഗൂഡാലോചന | വരുൺ | നിരഞ്ജന അനൂപ്‌, അജു വർഗീസ്‌ | തോമസ്‌ സെബാസ്റ്റ്യൻ |  |
| 2017 | സച്ചിൻ |  | അജു വർഗീസ്‌, രൺജി പണിക്കർ, അന്ന രാജൻ, നിക്കി ഗിൽറാണി | സന്തോഷ്‌ നായർ |  |
|  | ക്ലീഷേ പ്രണയ കഥ | മകൻ | ശ്രീനിവാസൻ | രാജേഷ്‌ |  |
|  | അടി കപ്യാരെ കൂട്ടമണി 2 | ഭാനു പ്രസാദ് | നമിത പ്രസാദ്‌, അജു വർഗീസ്‌, നീരജ് മാധവ് | ജോൺ വർഗീസ്‌ |  |

### സംവിധാനം

| വർഷം | സിനിമ | അഭിനേതാക്കൾ | Notes |
| --- | --- | --- | --- |
| 2018 | ലവ്വ്‌ ആക്ഷൻ ഡ്രാമ | നിവിൻ പോളി, നയൻതാര, ഉർവശി |  |

## പുരസ്കാരങ്ങൾ

| Year | Ceremony | Category | Result |
| --- | --- | --- | --- |
| 2014 | സിമ അവാർഡ്‌ | മികച്ച പുതമുഖ താരം | നിർദേശിക്കപ്പെട്ടു. |
| സൌത്ത് ഇന്ത്യൻ ഫിലിം ഫെയർ അവാർഡ്‌ | മികച്ച പുതമുഖ താരം | നിർദേശിക്കപ്പെട്ടു. |
| ഏഷ്യാനെറ്റ്‌ ഫിലിം അവാർഡ്‌ | മികച്ച പുതമുഖ താരം |  |
| വനിതാ ഫിലിം അവാർഡ്‌ | മികച്ച പുതമുഖ താരം |  |
| എക്സോ അമൃത ഫിലിം അവാർഡ്‌ | മികച്ച പുതമുഖ താരം |  |
| രാമു കാര്യാട്ട് അവാർഡ്‌സ് | മികച്ച പുതമുഖ താരം |  |

## അവലംബം

## അവലംബം
# സാറാസ്

| സാറാസ് |
| --- |
| സംവിധാനം | ജൂഡ് ആന്റണി ജോസഫ്  |
| കഥ | അക്ഷയ് ഹരീഷ് |
| നിർമ്മാണം | * പി.കെ മുരളീധരൻ
* ശാന്ത മുരളി
 |
| അഭിനേതാക്കൾ | * അന്ന ബെൻ
* സണ്ണി വെയ്ൻ
 |
| ഛായാഗ്രഹണം | രണദിവെ |
| ചിത്രസംയോജനം | റിയാസ് കെ ബദർ |
| സംഗീതം | ഷാൻ റഹ്മാൻ |
| നിർമ്മാണ കമ്പനി | അനന്ദ വിഷൻസ് |
| വിതരണം | ആമസോൺ പ്രൈം വീഡിയോ |
| റിലീസ് തീയതി | * 5 July 2021 (2021-07-05)
 |
| രാജ്യം | ഇന്ത്യ |
| ഭാഷ | മലയാളം |

**സാറാസ്** 2021 ലെ മലയാള റൊമാൻ്റിക് കോമഡി ചലച്ചിത്രമാണ്. അക്ഷയ് ഹരീഷ് രചനയും ജൂഡ് ആന്റണി ജോസഫ് സംവിധാനവും നിർവ്വഹിച്ച ഈ ചലച്ചിത്രത്തിൽ സണ്ണി വെയ്ൻ, അന്ന ബെൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ഷാൻ റഹ്മാൻ സംഗീതവും രണദിവെ ഛായാഗ്രഹണവും റിയാസ് കെ. ബദർ എഡിറ്റിംഗും നിർവ്വഹിച്ച ഈ ചലച്ചിത്രം 2021 ജൂലൈ 5 ന് ആമസോൺ പ്രൈം വീഡിയോയിലൂടെ റിലീസ് ചെയ്തു.

## കഥാസംഗ്രഹം

ഒരു കുട്ടിക്ക് ജന്മം നൽകാൻ ആഗ്രഹമില്ലാത്ത ഒരു പെൺകുട്ടിയാണ് സാറ വിൻസെന്റ്(അന്ന ബെൻ). ചലച്ചിത്രമേഖലയിൽ സഹസംവിധായകയായി ജോലി ചെയ്യുന്ന അവളുടെ ഏറ്റവും വലിയ സ്വപ്നം ഒരു സ്വതന്ത്ര സംവിധായകയാകുക എന്നതാണ്. മക്കൾ വേണ്ടെന്ന അവളുടെ കാഴ്ചപ്പാടിന് അനുസൃതമായി ചിന്തിക്കുന്ന ജീവൻ ഫിലിപ്പിനെ(സണ്ണി വെയ്ൻ) അവൾ വിവാഹം കഴിക്കുന്നു. സാറയുടെ ജീവിതത്തിലും ജോലിയിലും ഉണ്ടാകുന്ന വെല്ലുവിളികളും പ്രതിസന്ധികളും സിനിമ തുടർന്നു പറയുന്നു.

## അഭിനേതാക്കൾ

* അന്ന ബെൻ - സാറ വിൻസെന്റ്, ജീവന്റെ ഭാര്യ
* സണ്ണി വെയ്ൻ - ജീവൻ ഫിലിപ്പ്, സാറയുടെ ഭർത്താവ്
* ബെന്നി പി നായരമ്പലം - വിൻസെന്റ്, സാറയുടെ പിതാവ്
* മല്ലിക സുകുമാരൻ - റീത്തമ്മ ഫിലിപ്പ്, ജീവന്റെ അമ്മ
* പ്രശാന്ത് നായർ IAS - നിർമ്മാതാവ് സന്ദീപ്
* ശ്രീലക്ഷ്മി ഹരിദാസ് - സാറയുടെ സഹപാഠി
* ധന്യവർമ്മ - ഡോ സന്ധ്യ ഫിലിപ്പ്, ജീവന്റെ സഹോദരി
* സിദ്ദിഖ് - ഡോക്ടർ ഹാഫിസ്
* വിജയകുമാർ -നടൻ ദിവാകരൻ
* ഹരികൃഷ്ണൻ എ- (ജീവന്റെ സഹപ്രവർത്തകൻ) അർജുൻ
* സൃന്ദ - ലിസ്സി (4 കുട്ടികളുടെ അമ്മ)
* ജിബു ജേക്കബ് - നിർമ്മാതാവ്
* കോട്ടയം പ്രദീപ് - നിർമ്മാതാവ്
* തുഷാര - മോളി
* മാർഗരീത് - ഗായത്രി
* വൃദ്ധി വിശാൽ - ഇഷ
* സിജു വിൽസൺ - നടൻ രാഹുൽ
* അൽത്താഫ് മനാഫ് - സാറയുടെ സ്കൂൾ സ്നേഹം

### അതിഥി വേഷം

* അജു വർഗീസ് - ലിസിയുടെ ഭർത്താവ്
* ഷാൻ റഹ്മാൻ - സ്വയം
* വിനീത് ശ്രീനിവാസൻ - സ്വയം

## റിലീസ്

2021 ജൂലൈ 5 മുതൽ  *സാറാസ്*  ആമസോൺ പ്രൈം വീഡിയോയിൽ റിലീസ് ചെയ്തു.

## അനുബന്ധം
# ഷാഫി

**ഇംഗ്ലീഷ് വിലാസം**

| ഷാഫി |
| --- |
| ഒരു സിനിമാ ലൊക്കേഷനിൽ |
| ജനനം | റഷീദ് എം എച്ച് (1968-02-18)18 ഫെബ്രുവരി 1968 Ernakulam, Kerala, India |
| മരണം | 26 ജനുവരി 2025(2025-01-26) (56 വയസ്സ്) Ernakulam, Kerala, India |
| തൊഴിൽ(s) | ചലച്ചിത്ര സംവിധായകൻ, തിരക്കഥാകൃത്ത് |
| സജീവ കാലം | 1995–മുതൽ |
| ബന്ധുക്കൾ | റാഫി (സഹോദരൻ) സിദ്ദീഖ് (അമ്മാവൻ) |

മലയാളചലച്ചിത്രരംഗത്തെ ഒരു സംവിധായകനാണ് **ഷാഫി** എന്ന് പേരിൽ അറിയപ്പെടുന്ന റഷീദ് എം ച്ച്. (18 February 1968 – 26 January 2025) . സംവിധാനജോഡികളായ റാഫി മെക്കാർട്ടിനിലെ റാഫിയുടെ സഹോദരൻ കൂടിയാണ് ഷാഫി. മറ്റൊരു സംവിധായക ജോഡിയായ സിദ്ദിഖ്-ലാൽ ലെ സിദ്ദീഖ് അമ്മാവനാണ്. 2001ൽ വൺമാൻഷോ എന്ന ചിത്രത്തിലൂടെ സംവിധായകനായി

## സംവിധാനം ചെയ്ത ചിത്രങ്ങൾ

| No. | വർഷം | സിനിമ | അഭിനയിച്ചവർ | രചന |
| --- | --- | --- | --- | --- |
| 1 | 2001 | *വൺ മാൻ ഷോ* | ജയറാം, ലാൽ, സംയുക്ത വർമ്മ | റാഫി മെക്കാർട്ടിൻ |
| 2 | 2002 | *കല്യാണരാമൻ* | ദിലീപ്, നവ്യ നായർ, ലാൽ, കുഞ്ചാക്കോ ബോബൻ | ബെന്നി പി നായരമ്പലം |
| 3 | 2003 | *പുലിവാൽ കല്യാണം* | ജയസൂര്യ, കാവ്യ മാധവൻ, ലാൽ, ലാലു അലക്സ്, സലിം കുമാർ | ഉദയകൃഷ്ണ-സിബി കെ. തോമസ് |
| 4 | 2005 | *തൊമ്മനും മക്കളും* | മമ്മൂട്ടി, ലയ, ലാൽ, രാജൻ പി ദേവ് | ബെന്നി പി നായരമ്പലം |
| 5 | 2005 | *മജാ* | വിക്രം, അസിൻ, പശുപതി, വടിവേലു | വിജി രാധിക |
| 6 | 2007 | *മായാവി* | മമ്മൂട്ടി, ഗോപിക, സുരാജ് വെഞ്ഞാറമൂട്, മനോജ് കെ ജയൻ | റാഫി മെക്കാർട്ടിൻ |
| 7 | 2007 | *ചോക്കലേറ്റ്* | പൃഥിരാജ്, റോമ, ജയസൂര്യ, സലിം കുമാർ, സംവൃത സുനിൽ | സച്ചി-സേതു |
| 8 | 2008 | *ലോലിപോപ്പ്* | പൃഥിരാജ്, റോമ, കുഞ്ചാക്കോ ബോബൻ, സലിം കുമാർ, ഭാവന | ബെന്നി പി നായരമ്പലം |
| 9 | 2009 | *ചട്ടമ്പിനാട്* | മമ്മൂട്ടി, ലക്ഷ്മി റായ്, വിനു മോഹൻ, സലിം കുമാർ, സിദ്ദിഖ്, മനോജ് കെ ജയൻ | ബെന്നി പി നായരമ്പലം |
| 10 | 2010 | *മേരിക്കുണ്ടൊരു കുഞ്ഞാട്* | ദിലീപ്, ഭാവന, ബിജു മേനോൻ, സലിം കുമാർ, വിജയരാഘവൻ | ബെന്നി പി നായരമ്പലം |
| 11 | 2011 | *മേക്കപ്പ്മാൻ* | ജയറാം, ഷീല, സിദ്ദിഖ്, കല്പന | സച്ചി-സേതു |
| 12 | 2011 | *വെനീസിലെ വ്യാപാരി* | മമ്മൂട്ടി, കാവ്യ മാധവൻ, പൂനം ബജ്വ, | ജെയിംസ് ആൽബർട്ട് |
| 13 | 2012 | *101 വെഡ്ഡിംഗ്സ്* | ബിജു മേനോൻ, ജയസൂര്യ, ഭാമ,കുഞ്ചാക്കോ ബോബൻസംവൃത | കലവൂർ രവികുമാർ |
| 14 | 2015 | *2 കൺട്രീസ്* | ദിലീപ്, മംത മോഹൻദാസ് | റാഫി |
| 15 | 2017 | *ഷെർലക്ക് ടോംസ്* | ബിജു മേനോൻ, മിയ, | ഷാഫി |
| 16 | 2018 | *ഒരു പഴയ ബോംബ് കഥ* | ഹരീഷ് കണാരൻ, പ്രയാഗ, ബിജുക്കുട്ടൻ, | ബിഞ്ജു ജോസഫ് സുനിൽ കർമ്മ |
| 17 | 2019 | *ചിൽഡ്രൻസ് പാർക്ക്* | ഷറഫുദ്ദീൻ, ഗായത്രി സുരേഷ്, വിഷ്ണു ഉണ്ണികൃഷ്ണൻ, | റാഫി |
| 18 | 2022 | *ആനന്ദം പരമാനന്ദം* | ഷറഫുദ്ദീൻ, ഇന്ദ്രൻസ്, അജു വർഗീസ് , ബൈജു സന്തോഷ് | എം സിന്ധുരാജ് |

## അവലംബങ്ങൾ
# കൊള്ള

| കൊള്ള |
| --- |
| പോസ്റ്റർ |
| സംവിധാനം | സൂരജ് വർമ്മ |
| കഥ | * ജാസിം ജലാൽ
* നെൽസൺ ജോസഫ്
 |
| Story by | * ബോബി
* സഞ്ജയ്
 |
| നിർമ്മാണം | * രജീഷ് കെ.വി
 |
| അഭിനേതാക്കൾ | * രജീഷ വിജയൻ
* പ്രിയ പ്രകാശ് വാര്യർ
* വിനയ് ഫോർട്ട്
* അലൻസിയർ
 |
| ഛായാഗ്രഹണം | രാജവേൽ മോഹൻ |
| ചിത്രസംയോജനം | അർജു ബെൻ |
| സംഗീതം | ഷാൻ റഹ്മാൻ |
| നിർമ്മാണ കമ്പനികൾ | * രവി മാത്യൂ പ്രൊഡക്ഷൻസ്
* ലച്ചു രജീഷ് ഫിലിംസ്
 |
| വിതരണം | അയ്യപ്പൻ മൂവീസ് റിലീസ് |
| റിലീസ് തീയതി | * 9 June 2023 (2023-06-09)
 |
| ദൈർഘ്യം | 123 മിനിറ്റുകൾ |
| രാജ്യം | ഇന്ത്യ |
| ഭാഷ | മലയാളം |
| ബജറ്റ് | ₹3 കോടി |

സൂരജ് വർമ്മ സംവിധാനം ചെയ്ത് 2023-ൽ പുറത്തിറങ്ങിയ ഒരു മലയാളം ത്രില്ലർ ചലച്ചിത്രമാണ് കൊള്ള. രജിഷ വിജയനും പ്രിയ പ്രകാശ് വാര്യരുമാണ് ഈ സിനിമയിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. ജാസിം ജലാലും നെൽസൺ ജോസഫും ചേർന്നാണ് ചിത്രത്തിന്റെ തിരക്കഥയും സംഭാഷണവും എഴുതിയിരിക്കുന്നത്. ഷാൻ റഹ്മാൻ സംഗീതം നൽകിയിരിക്കുന്നു, രാജവേൽ മോഹൻ ഛായാഗ്രഹണം നിർവ്വഹിക്കുന്നു. രവി മാത്യു പ്രൊഡക്ഷൻസിന്റെ സഹകരണത്തോടെ രജീഷ് പ്രൊഡക്ഷൻസിന്റെ ബാനറിൽ രജീഷ് കെ.വി ആണ് ചിത്രം നിർമ്മിച്ചത്. 2008 ലെ ചേലേമ്പ്ര ബാങ്ക് കവർച്ചയെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്.

## അഭിനേതാക്കൾ

* രജിഷ വിജയൻ - ആനി
* പ്രിയ പ്രകാശ് വാര്യരാണ് - ശിൽപ
* വിനയ് ഫോർട്ട് - ഫാറൂഖ് റഹ്മാൻ, സർക്കിൾ ഇൻസ്പെക്ടർ
* അലൻസിയർ ലേ ലോപ്പസ് - സ്റ്റീഫൻ
* ഷെബിൻ ബെൻസൺ - ബേസിൽ
* ജിയോ ബേബി - വിക്ടർ, സബ് ഇൻസ്പെക്ടർ
* ഡെയിൻ ഡേവിസ് - സുഗീത്
* ഷൈനി ടി. രാജൻ - സ്റ്റീഫന്റെ ഭാര്യ
* പ്രശാന്ത് അലക്സാണ്ടർ - അളിയൻ
* ജോർഡി പൂഞ്ഞാർ - സ്കറിയാ
* വിനോദ് പറവൂർ - സതീശൻ, പഞ്ചായത്ത് മെമ്പർ
* സുധി കൊല്ലം - മേസ്തിരി
* പ്രേം പ്രകാശ്
* ഷാൻ റഹ്മാൻ - പോലീസ് സൂപ്രണ്ട്

## സംഗീതം

ഷാൻ റഹ്മാനാണ് ഈ സിനിമയുടെ സംഗീതം ഒരുക്കിയിരിക്കുന്നത്.

| നമ്പർ. | തലക്കെട്ട് | വരികൾ | ഗായകർ | നീളം |
| --- | --- | --- | --- | --- |
| 1. | "ആരാണു നാം" | വിനായക് ശശികുമാർ | പ്രിയ പ്രകാശ് വാര്യർ | 3:58 |
| 2. | "ദ ഹീസ്റ്റ് ഗാനം" | നെൽസൺ | ആതിര നായർ | 3:15 |
| മൊത്തം നീളം: | 7:13 |

## റിലീസ്

### തിയേറ്റർ

9 ജൂൺ 2023 ന് ചിത്രം തിയേറ്ററുകളിൽ റിലീസ് ചെയ്തു.

### ഹോം മീഡിയ

ചിത്രത്തിന്റെ ഡിജിറ്റൽ അവകാശം മനോരമമാക്സ് ആണ് സ്വന്തമാക്കിയത്. ജൂലൈ 27 മുതൽ ചിത്രത്തിന്റെ ഓൺലൈൻ സംപ്രേഷണം മനോരമമാക്സിൽ ആരംഭിച്ചു.

## സ്വീകരണം

### നിരൂപക സ്വീകരണം

*ദ ഇന്ത്യൻ എക്സ്പ്രസിലെ* നിരൂപകൻ അനന്ദു സുരേഷ് ചിത്രത്തിന് 5-ൽ 2 സ്റ്റാർ നൽകി.

"'*കൊള്ള*' ഒരു ത്രില്ലറാണ്, ഒരു മുറുക്കിനെക്കാൾ കൂടുതൽ ട്വിസ്റ്റുകളുള്ള ഒരു മികച്ച കഥ ഉണ്ടായിരുന്നിട്ടും, ഒരിക്കലും അതിന്റെ പൂർണ്ണ ശേഷിയിൽ എത്തുന്നില്ല." എന്ന് *ദ ഹിന്ദുവിലെ* ശിൽപ നായർ ആനന്ദ് എഴുതി.

## അവലംബങ്ങൾ

## പുറത്തേക്കുള്ള കണ്ണികൾ

* *കൊള്ള* ഇന്റർനെറ്റ് മൂവി ഡാറ്റാബേസിൽ
* റോട്ടൻ ടൊമാറ്റോസിൽ നിന്ന് *കൊള്ള*
# അംബാസമുദ്രം

**ഇംഗ്ലീഷ് വിലാസം**

| അംബാസമുദ്രം |
| --- |
| നഗരം |
| അംബാസമുദ്രംഇന്ത്യയിലെ തമിഴ്നാട്ടിൽ സ്ഥാനം |
| Coordinates: ﻿ / ﻿ |
| Country |  India |
| State | Tamil Nadu |
| District | Tirunelveli |
| സർക്കാർ |
|  • Chairman | Mrs. Selvi (2012- Till Date) |
| ഉയരം | 76 മീ (249 അടി) |
| ജനസംഖ്യ (2011) |
|  • ആകെ | 35,645 |
| Languages |
|  • Official | Tamil |
| സമയമേഖല | UTC+5:30 (IST) |
| PIN | 627401 |
| Telephone code | (91)4634 |
| വാഹന രജിസ്ട്രേഷൻ | TN-76 |
| വെബ്സൈറ്റ് | municipality.tn.gov.in/Ambasamudram |

തിരുനെൽവേലി ജില്ലയിലെ ഒരു താലൂക്കും നഗരസഭയുമാണ് **അംബാസമുദ്രം** (തമിഴ്: அம்பாசமுத்திரம்). തിരുനെൽവേലി-പാപനാശം സംസ്ഥാനപാതയിൽ തിരുനെൽവേലിയിൽ നിന്നും 35 കിലോമീറ്റർ കിഴക്കാണ് അംബാസമുദ്രത്തിൻറെ സ്ഥാനം. **അംബൈ** എന്ന പേരിലും അറിയപ്പെടുന്നു.

## സമീപ പട്ടണങ്ങൾ

* പാപനാശം
* ചേരന്മഹാദേവി
* വീരവനല്ലൂർ
* കല്ലിടകുറിച്ചി

## മുഖ്യ ആകർഷണങ്ങൾ

* മാഞ്ചോല തേയില തോട്ടങ്ങൾ
* മണിമുത്താർ ഡാം
* മണിമുത്താർ വെള്ളച്ചാട്ടം
* അഗത്യാർ വെള്ളച്ചാട്ടം
* താമരഭരണി നദി
* പാപനാശം ഡാം
# നിത്യശ്രീ മഹാദേവൻ

**ഇംഗ്ലീഷ് വിലാസം**
പ്രദർശിപ്പിക്കുക

| നിത്യശ്രീ മഹാദേവൻ |
| --- |
|  |
| പശ്ചാത്തല വിവരങ്ങൾ |
| ജനനം |  (1973-08-25) ഓഗസ്റ്റ് 25, 1973 വയസ്സ്) |
| ഉത്ഭവം | തിരുവയ്യാർ, തമിഴ് നാട്, ഇന്ത്യ |
| വിഭാഗങ്ങൾ | കർണ്ണാടകസംഗീതം, ചലച്ചിത്രഗായിക |
| തൊഴിൽ(കൾ) | ഗായിക |
| വർഷങ്ങളായി സജീവം | 1987 - ഇപ്പോൾ |
| Spouse(s) | മഹാദേവൻ |

ഒരു യുവകർണ്ണാടകസംഗീതജ്ഞയും ചലച്ചിത്രഗായികയുമാണു് **നിത്യശ്രീ മഹാദേവൻ** അഥവാ **എസ്. നിത്യശ്രീ** (ജനനം: 1973 ഓഗസ്റ്റ് 25).

## ജനനവും ബാല്യവും

സംഗീതജ്ഞരായ ശിവകുമാർ, ലളിത ശിവകുമാർ എന്നിവരുടെ പുത്രിയായി 1973 ആഗസ്റ്റ് 25 -നു് തമിഴ്നാട്ടിലെ തിരുവയ്യാറിലാണു് നിത്യശ്രീ ജനിച്ചതു്. അച്ഛന്റെ അമ്മയായ ഡി.കെ. പട്ടമ്മാൾ കഴിഞ്ഞ തലമുറയിലെ ഏറ്റവും പ്രശസ്തരായ വായ്പ്പാട്ടുകാരിലൊരാളും അമ്മയുടെ അച്ഛനായ പാലക്കാടു മണി അയ്യർ മൃദംഗവാദനത്തിൽ മഹാവിദ്വാനുമായിരുന്നു. അംബി ദീക്ഷിതർ, പാപനാശം ശിവൻ, മുത്തയ്യാ ഭാഗവതർ തുടങ്ങിയ സംഗീതപാരംഗതന്മാരുടെ ശിഷ്യപരമ്പരയിൽപെട്ടവരായിരുന്നു പട്ടമ്മാളും, അവരുടെ സഹോദരനായിരുന്ന ഡി.കെ. ജയരാമനും.

അമ്മയായ ലളിത ശിവകുമാറും അച്ഛമ്മയായ പട്ടമ്മാളും തന്നെയായിരുന്നു നിത്യശ്രീയുടെ ആദ്യഗുരുക്കൾ. പട്ടമ്മാളുടെ കച്ചേരികളിൽ പാടാൻ പോകുമ്പോഴെല്ലാം കൂടെ പങ്കെടുക്കുന്ന മാതാപിതാക്കളോടൊപ്പം നിത്യശ്രീയേയും കൂട്ടുമായിരുന്നു.

## അരങ്ങിൽ

1987 ആഗസ്റ്റ് 10 -നു് ആദ്യമായി ഒരു വലിയ സദസ്സിനു മുമ്പിൽ നിത്യശ്രീ സ്വന്തം നിലയിൽ സംഗീതക്കച്ചേരി അവതരിപ്പിച്ചു. കർണ്ണാടകസംഗീതത്തിലെ ഉജ്ജ്വലവ്യക്തിത്വങ്ങളായിരുന്ന കെ.വി. നാരായണസ്വാമി, ഡി.കെ. പട്ടമ്മാൾ, ഡി.കെ. ജയരാമൻ, വിജയ് ശിവ തുടങ്ങിയവർ ഈ പരിപാടിയിൽ സന്നിഹിതരായിരുന്നു.

## വ്യക്തിപരമായ വിവരങ്ങൾ

1996-ൽ നിത്യശ്രീ, വി. മഹാദേവനെ വിവാഹം ചെയ്തു. ഇവർക്ക് രണ്ടു പെൺകുട്ടികൾ ഉണ്ട്‌ - തേജശ്രീ, തനുജശ്രീ. ചെന്നൈ നഗരത്തിൽ കോട്ടൂർപുരം 4-ആം മെയിൻ റോഡിലാണു് ഈ കുടുംബത്തിന്റെ വസതി.

ഏതാനും മാസങ്ങൾക്കു മുമ്പു നടന്ന അമ്മയുടെ മരണത്തെത്തുടർന്നു് മാനസികമായി അസ്വസ്ഥനായിത്തീർന്ന മഹാദേവൻ 2012 ഡിസംബർ 20ന് ചെന്നൈയിലെ അടയാർ പുഴയിൽ ചാടി ആത്മഹത്യ ചെയ്തു.

### ഭീഷണി

ക്രിസ്ത്യൻ ഭക്തി ഗാനങ്ങൾ ആലപിക്കുന്ന കർണാടക സംഗീതജ്ഞർക്കെതിരെ രാഷ്ട്രീയ സനാതൻ സേവ സംഘം എന്ന തീവ്രഹിന്ദുത്വ സംഘടന ഭീഷണി മുഴക്കിയിരുന്നു. ടി.എം കൃഷ്ണ, ഒ.എസ്. അരുൺ, നിത്യശ്രീ മഹാദേവൻ, ബോംബേ ജയശ്രീ തുടങ്ങിയ കർണാടക സംഗീതജ്ഞർക്കെതിരെയാണ് ഭീഷണി മുഴക്കിയത്. എവിടെ പരിപാടി അവതരിപ്പിച്ചാലും ശാരീരികമായി കൈകാര്യം ചെയ്യുമെന്നാണ് ഭീഷണി. ഭീഷണിയെങ്കിൽ, എല്ലാ മാസവും ക്രിസ്തുവിനെക്കുറിച്ചും അല്ലാഹുവിനെക്കുറിച്ചും കർണാട്ടിക്ക് ഗാനങ്ങൾ അവതരിപ്പിക്കുമെന്ന് ടി.എം കൃഷ്ണ ട്വീറ്റ് ചെയ്തിരുന്നു.

## അവലംബം
# നാ. മുത്തുകുമാർ

**ഇംഗ്ലീഷ് വിലാസം**
പ്രദർശിപ്പിക്കുക

| നാ. മുത്തുകുമാർ |
| --- |
| ജനനം | (1975-07-12)12 ജൂലൈ 1975 കാഞ്ചീപുരം, തമിഴ്‌നാട്, ഇന്ത്യ |
| മരണം | 14 ഓഗസ്റ്റ് 2016(2016-08-14) (41 വയസ്സ്) ചെന്നൈ, തമിഴ്‌നാട്, ഇന്ത്യ |
| തൊഴിൽ | * കവി
* ഗാനരചയിതാവ്
* എഴുത്തുകാരൻ
* നോവലിസ്റ്റ്
 |
| കാലഘട്ടം | 1995–2016 |
| പങ്കാളി | ജീവലക്ഷ്മി (m.2006-2016) |

ഒരു തമിഴ് ചലച്ചിത്രഗാനരചയിതാവായിരുന്നു **നാ. മുത്തുകുമാർ (Na. Muthukumar)**. (12 ജൂലൈ 1975 – 14 ആഗസ്റ്റ് 2016). കവി, കോളമിസ്റ്റ്, നോവലിസ്റ്റ് എന്നീ നിലകളിലും ശ്രദ്ധയനായിരുന്നു. രണ്ടു തവണ മികച്ച ഗാനരചയിതാവിനുള്ള ദേശീയ അവാർഡും, സംസ്ഥാന അവാർഡും മറ്റ് നിരവധി അവാർഡുകളും നേടി.

## ജീവിതരേഖ

കാഞ്ചീപുരത്ത് ജനിച്ചു. അഞ്ചാം വയസിൽ അമ്മ മരിച്ചു. ബാലു മഹേന്ദ്രയോടൊപ്പം നാലു വർഷത്തോളം അസിസ്റ്റന്റായി പ്രവർത്തിച്ചു. സീമാന്റെ 'വീരനടൈ' എന്ന ചിത്രത്തിലൂടെയാണ് മുത്തുകുമാർ സിനിമയിലെത്തിയത്. ആയിരത്തിലേറെ ചിത്രങ്ങൾക്കായ് മുത്തുകുമാർ ഗാനങ്ങളെഴുതി. മിൻസാര കനവ്, സമി, ഗജിനി, കാതൽകൊണ്ടേൻ, അഴകിയ തമിഴ് മകൻ, അയൻ, യാദവൻ, മദ്രാസ് പട്ടണം എന്നിവ ശ്രദ്ധേയമായ ചിത്രങ്ങളിൽ ചിലതാണ്.
സിൽക് സിറ്റി എന്ന നോവലും രചിച്ചു.

മഞ്ഞപ്പിത്ത ബാധയെ തുടർന്ന്2016 ആഗസ്റ്റ് 14 ന് അന്തരിച്ചു.

## കൃതികൾ

അജിത്ത് അഭിനയിച്ച കിരീടം സിനിമയുടെ സംഭാഷണങ്ങൾ എഴുതിയതും മുത്തുകുമാറാണ്. ആയിരത്തിലധികം പാട്ടുകൾക്ക് വരികളെഴുതിയിട്ടുണ്ട്. വെയിൽ, ഗജിനി, കാതൽ കൊണ്ടേൻ, പയ്യ, അഴകിയ തമിഴ് മകൻ, യാരഡീ നീ മോഹിനി, അയൻ, ആദവൻ, അങ്ങാടിത്തെരു, സിങ്കം, മദ്രാസപ്പട്ടണം, ദൈവ തിരുമകൾ തുടങ്ങിയ സിനിമകളിലെ ഹിറ്റു ഗാനങ്ങളെല്ലാം എഴുതിയത് മുത്തുകുമാറാണ്.

### സാഹിത്യം

* *തൂസികൾ* (കവിത)
* *പട്ടാംപൂച്ചി വിർപ്പവൻ* (കവിത)
* *ന്യൂട്ടണിൻ മൂന്നാം വിധി* (കവിത)
* *ഗ്രാമം നഗരം മാനഗരം* (ഉപന്യാസം)
* *ആനാ ആവന* (കവിത)
* *എന്നൈസന്തിക്ക കനവിൽ വരാതെ* (കവിത)
* *സിൽക്ക് സിറ്റി* (നോവൽ)
* *ബാലകാണ്ഡം* (ഉപന്യാസം)
* *അനിലാടും മുന്റിൽ* (ഉപന്യാസം)
* *കുഴൈന്തകൾ നിറൈന്ത വീട്* (ഹൈക്കു)
* *വേടിക്കൈ പാർപ്പവൻ* (ഉപന്യാസം)

## പ്രശസ്ത ഗാനങ്ങൾ

* ഉരുകുതേ മരുകുതേ (വെയിൽ)
* ദേവതയെ കണ്ടേൻ(കാതൽ കൊണ്ടേൻ)
* സുട്ടും വിഴി (ഗജിനി) ഗൗതം മേനോന്റെ നീ താനെ എൻ പൊൻവസന്തം എന്ന
* വാ വാ നിലവ് പുടിച്ചിതരവ (നാൻ മഹാൻ അല്ല)
* അഡഡ മഴഡ (പയ്യ)

## പുരസ്കാരങ്ങൾ

റാം സംവിധാനം ചെയ്ത തങ്കമീങ്കൾ എന്ന ചിത്രത്തിലെ 'ആനന്ദ യാഴൈ മീട്ടുകിറാൽ', വിജയിയുടെ ശൈവത്തിലെ 'അഴകേ അഴകേ' എന്നീ ഗാനങ്ങളിലൂടെ രണ്ടു തവണ മികച്ച ഗാനരചയിതാവിനുള്ള ദേശീയ പുരസ്‌കാരം അദ്ദേഹത്തെ തേടിയെത്തി. ഗജിനിയിലെ ഗാനങ്ങൾ അദ്ദേഹത്തെ മികച്ച ഗാനരചയിതാവിനുള്ള സംസ്ഥാന അവാർഡിന് അർഹനാക്കി.

## അവലംബം

## പുറം കണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് നാ. മുത്തുകുമാർ